Document ID: /fineweb-2-swissfilter-quality_10-filterrobots/filtered/01308.jsonl.gz/375

Shqipëria
“Daily Mail”: Gentian Doda hyri dy herë ilegalisht në Angli
Një operacion i mbajtur sekret mes skuadrës së ekstradimeve në Londër dhe policisë shqiptare mundësoi arrestimin e Gentian Dodës më 6 maj 2019. Britanikja “Daily Mail”, në një artikull kushtuar Gentian Dodës shkruan se ai ia kishte dalë të hynte dy herë ilegalisht në Britani.
Pavarësisht se cilësohej si një nga të dyshuarit më të kërkuar nga policia britanike, ai ishte në gjendje të qëndronte në këtë vend për 13 vjet, shkruan “Daily Mail”, duke shtuar se herën e parë në ai u ndalua vetëm falë autoriteteve amerikane, të cilët kontrolluan gjurmët e gishtërinjve pasi ai fluturoi drejt Los Angeles me pasaportën e tij false.
Doda u deportua dhe pasaporta e tij u konfiskua, por katër vjet më vonë, shkruan “Daily Mail”, pasi i kishte dhënë ryshfet një gjykatësi në Shqipëri për ta liruar, ai ishte në gjendje të kthehej përsëri në Mbretërinë e Bashkuar, ku mbeti edhe për dy vjet të tjerë.
Emri i Gentian Dodës doli nga disa përgjime, ku ishte i përfshirë gjyqtari Shkëlqim Miri, i paguar nga Doda për ta liruar nga burgu përmes dy sekserëve, njëri prej tyre kushëri i gjyqtarit Miri. Ish-gjyqtari Miri kundrejt shumës 30.000 euro, ndryshoi veprën penale nga vrasje në plagosje për Gentian Dodën duke i dhënë lirinë.
Doda ka dalë përpara gjykatës së ekstradimeve në Londër, por kritikët në Britani paralajmëruan se çështja “tronditëse” ngre pyetje të reja në lidhje me lehtësinë me të cilën kriminelët e huaj mund të futen në Mbretërinë e Bashkuar dhe të marrin shtetësinë.
Në artikullin e saj, Daily Mail, shkruan se 40-vjeçari Doda, 40 është pjesë e bandës së rrezikshme “Kola” e ai u bë një nga të arratisurit më të kërkuar të Evropës pasi vrau dy persona në Burrel, në 1997-ën.
Një vit pasi u pajis me pasaportë ai u arrestua në Londër për prishje të qetësisë publike, por sërish autoritet londineze dështuan të mësonin identitetin e tij të vërtetë.
Në 2009-ën ai u shpall si një prej 16 personat më të kërkuar në Britani, teksa ai kishte udhëtuar gjatë kësaj kohe 2 herë në Shqipëri me një emër fals.
Doda u kap më në fund në vitin 2011 në Los Angeles. Gjatë një hetimi të mëpasshëm, u zbulua se nuk ishte as në gjendje të shqiptonte emrin Mitrovica – qyteti kosovar nga i cili pretendonte se vinte – ose të kujtonte adresën e shtëpisë ku ai gjoja ishte rritur, shkruan Daily Mail.
Ai u ekstradua në Shqipëri në vitin 2012 dhe u burgos për dy vrasjet. Por pas katër vjetësh pas hekurave, ai kundrejt shumës prej 30.000 euro fitoi lirinë, duke i dhënë rryshfet gjyqtarit Shkëlqim Miri, i cili ia uli dënimin.
Pas lirimit të tij, Doda shkoi serish në Mbretërinë e Bashkuar. Por në vitin 2017, policia shqiptare lëshoi një urdhër tjetër arresti për të për ryshfetin e dhënë ndaj gjyqtarit Shkëlqim Miri.
Siç edhe Top Channel raportoi, Gentian Doda u arrestua në Londër më 6 maj 2019. Përpara Gjykatës së ekstradimeve ai ka pranuar të kthehet në Shqipëri për t’u përballuar me akuzat e reja, shkruan TCH, përcjell Albinfo.ch.
Të ngjashme
Dhjetëra migrantë u shpëtuan në brigjet jugore të Anglisë
Të tjera nga Shqipëria
E-Diaspora
-
Gjesti i mirë i mërgimtarit nga Zvicra, dhuron donacion një automjet për QKMF në Rahovec Pas pranimit të donacionit kryetari i komunës Smajl Latifi, ka thënë se donacionet si ky janë...
-
Gjermani
Lehtësohet njohja e diplomave të huaja për mjekë, inxhinierë dhe mësues
-
Kërkohet dënim për çiftin kosovar në Zvicër që abuzoi me 688 mijë franga
-
Numri i natyralizimeve vazhdon të rritet në Austri
-
Integrimi i të huajve në Zvicër, proces dinamik
Jeta në Zvicër
-
Me ndryshimin e ligjit
Të huajt me “F” fitojnë mund të ndërrojnë kantonin por u ndalohet udhëtimi jashtë Zvicrës Atyre do t`u bëhet i mundur ndërrimi i kantonit, në rast se kanë gjetur punë në...
-
Zvicra, në shënjestër të falsifikimit të vizave Shengen në Indi
-
Gjykata e Lartë Zvicerane njeh të drejtën e informimit të viktimave
-
Ministrja zvicerane kërkon zero tolerancë për huliganët
-
Të huajt në Zvicër duhet të lejohen të bëhen oficerë policie